CELEX: 62011TN0471
Language: da
Date: 2011-09-05 00:00:00
Title: Sag T-471/11: Sag anlagt den 5. september 2011 — Éditions Jacob mod Kommissionen

15.10.2011   
            
            
               DA
            
            
               Den Europæiske Unions Tidende
            
            
               C 305/9
            
         Sag anlagt den 5. september 2011 — Éditions Jacob mod Kommissionen
   (Sag T-471/11)
   2011/C 305/11
   Processprog: fransk
   
      Parter
   
   
      Sagsøger: Éditions Odile Jacob SAS (Paris, Frankrig) (ved advokaterne O. Fréget, M. Struys og L. Eskenazi)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse nr. SG-Greffe (2011) D/C(2011)3503 af 13. maj 2011 vedtaget i sag COMP/M.2978 — Lagardère/Natexis/VUP efter Rettens dom af 13. september 2010 i sag T-452/04, Éditions Odile Jacob mod Kommissionen, hvori Kommissionen på ny har godkendt, at Wendel overtager aktiver, som er overdraget i henhold til tilsagn knyttet til Kommissionens beslutning af 7. januar 2004, der tillader fusionen mellem Lagardère/Natexis/VUP, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1)
            
            
               Første anbringende om Kommissionens åbenlyse manglende beføjelse til at vedtage en afgørelse, der efterfølgende og tillige med tilbagevirkende kraft godkender Wendels aftale om at overtage Editis aktiver i 2004. Sagsøgeren har gjort gældende:
               
                           —
                        
                        
                           ved denne handlemåde, uden at afhjælpe den af Retten konstaterede ulovlighed vedrørende den manglede uafhængighed hos den, som var befuldmægtiget til at overvåge afhændelsen, har Kommissionen tilsidesat artikel 266 TEUF
                        
                     
                           —
                        
                        
                           ved at fastsætte den anfægtede afgørelses ikrafttrædelsesdato til den 30. juli 2004, har Kommissionen tilsidesat princippet om ikke-tilbagevirkende kraft i strid med Domstolens praksis, som på to betingelser kun undtagelsesvis tillader tilbagevirkende kraft, nemlig at det er nødvendigt for en afgørende offentlig interesse, og at de interesserede parters berettigede forventninger respekteres. Sagsøgeren har gjort gældende, at disse to betingelser ikke er opfyldt i det foreliggende tilfælde.
                        
                     
         
               2)
            
            
               Andet anbringende om at den anfægtede afgørelse savner et retsgrundlag, idet Kommissionens beslutning af 7. januar 2004, som tillod fusionen, ikke kunne finde anvendelse efter Rettens konstatering af, at Lagardère ikke overholdt visse forpligtelser.
            
         
               3)
            
            
               Tredje og fjerde anbringende om retlige fejl og fejlvurderinger begået af Kommissionen ved bedømmelsen af Wendels ansøgning både i 2004 og i den nye afgørelse om godkendelse, og fejl, der skyldes, dels at forhold, der ligger efter den 30. juli 2004, er blevet taget i betragtning ved vedtagelsen af den anfægtede afgørelse, dels den selektive og delvise måde hvorpå disse efterfølgende forhold er taget i betragtning.
            
         
               4)
            
            
               Femte anbringende om magtfordrejning navnlig ved efterfølgende at træffe en afgørelse, der med tilbagevirkende kraft godkender en ulovlig overdragelse og ved at godkende en ny befuldmægtiget, hvis eneste opgave er at bekræfte Wendels kvaliteter, som overtager af de overdragne aktiver, har Kommissionen tilsidesat artikel 266 TEUF og forordning (EØF) nr. 4064/89 (1), hvorefter det blandt andet er muligt at tilbagetrække beslutningen om godkendelse, og pålægge de parter, der var ansvarlige for den begåede ulovlighed, en sanktion.
            
         
               5)
            
            
               Sjette anbringende om manglende begrundelse, idet den anfægtede afgørelse lider af en utilstrækkelig og selvmodsigende begrundelse.
            
         
      (1)  Rådets forordning (EØF) nr. 4064/89 af 21.12.1989 om kontrol med fusioner og virksomhedsovertagelser (EFT L 395, s. 1; fuld genoptrykning som følge af berigtigelser, EFT 1990 L 257, s. 13)